ทิสโก้หน้าใสรถใหม่ทะลักสินเชื่อกระฉูด
ยอดรถใหม่พุ่งกระฉูด 1.3 ล้านคัน อานิสงส์มาตรการภาษีคันแรก &#8220;ทิสโก้&#8221; คาดปีนี้สินเชื่อโต 20% จากเดิม 15%
17 ก.ค. 2555

ยอดรถใหม่พุ่งกระฉูด 1.3 ล้านคัน อานิสงส์มาตรการภาษีคันแรก “ทิสโก้” คาดปีนี้สินเชื่อโต 20% จากเดิม 15% 
นางอรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ กล่าวว่า ธนาคารได้ปรับอัตราการเติบโตสินเชื่อปีนี้จาก 15% เป็น 1820% โดยเชื่อว่าสินเชื่อจะเติบโตไปในฐานสูงได้ถึง 20% หากรัฐบาลมีการขยายมาตรการภาษีรถคันแรกออกไปถึงปีหน้า เนื่องจากครึ่งปีแรกสินเชื่อขยายตัวแล้ว 13%
นางอรนุช กล่าวว่า สาเหตุที่ครึ่งปีแรกอัตราการเติบโตสินเชื่อไปได้ดี เพราะไตรมาสสุดท้ายปีก่อนเกิดปัญหาน้ำท่วมสินเชื่อเช่าซื้อรถยนต์จึงหยุดชะงัก ทำให้ปีก่อนตลาดรถยนต์ใหม่อยู่ที่ 8 แสนคัน ซึ่งควรทำได้ 9 แสนคัน จึงทำให้ยอดซื้อรถใหม่มาเพิ่มปีนี้ ประกอบกับมีมาตรการภาษีรถคันแรก จึงมีการคาดการณ์ว่าปีนี้ตลาดรถยนต์ใหม่จะสูงถึง 1.21.3 ล้านคัน
“สินเชื่อปีนี้ทั้งระบบขยายตัวดี ไม่ใช่แค่เรา แต่เติบโตทั้งตลาด” นางอรนุช กล่าว
นางอรนุช กล่าวว่า ครึ่งปีหลังธนาคารจะออกหุ้นกู้ด้อยสิทธิอีก 1,000 ล้านบาท เพื่อรองรับการขยายธุรกิจ เพราะภาวะดอกเบี้ยขณะนี้ถือว่าเอื้อต่อการออกหุ้นกู้ 
ขณะที่การหาเงินฝากขณะนี้ ธนาคารได้มีการทยอยลดสัดส่วนผู้ฝากตั๋วบี/อี จากไตรมาสแรก 71% ลดเหลือ 50% ในไตรมาส 2 โดยตั้งเป้าหมายสิ้นปีเหลือสัดส่วนตั๋วบี/อี ไม่เกิน 2530% ของเงินฝากรวม โดยลูกค้าของธนาคารที่ถือตั๋วบี/อี ได้เปลี่ยนเป็นเงินฝากประจำระยะเวลา 36 เดือน ฉะนั้นจึงเป็นลูกค้าเก่าแทบทั้งหมดที่เปลี่ยนจากการถือตั๋วบี/อี เป็นเงินฝากประจำ